Eduskunnan ikäpuhemies

Eduskunnan ikäpuhemies () on epävirallinen nimitys Suomen eduskunnan iältään vanhimmalle kansanedustajalle, joka vuosittain toimii puhemiehenä ennen varsinaisen puhemiehistön valintaa valtiopäivillä. Tässä artikkelissa on luettelo niistä kansanedustajista, jotka ovat olleet kulloisenkin eduskunnan vanhimpia jäseniä. Jotkut vanhimmat ovat voineet nousta eduskuntaan kesken kauden varaedustajana eivätkä siis ole toimineet ikäpuhemiehenä. Tällainen oli esimerkiksi Jörn Donner tullessaan edustajaksi alkuvuodesta 2007.

Vuoden 1906 valtiopäiväjärjestys määräsi eduskunnan vanhimman jäsenen toimimaan puhemiehenä kunnes puhemiehistö on valittuValtiopäiväjärjestys 1906, 2. luku, 23 §. (verkossa: finlex.fi). Nykyään saman määrää eduskunnan työjärjestysEduskunnan työjärjestys, 2. luku, 4 § (verkossa: finlex.fi).

 Luettelo Suomen eduskunnan ikäpuhemiehistä  

Vaikka eduskunta valitaan useammaksi vuodeksi kerrallaan (vuoteen 1954 saakka kolmeksi vuodeksi ja 1954 alkaen neljäksi vuodeksi), kokoontuu se valtiopäiville vuosittain, ja uusien valtiopäivien on näin joka vuosi valittava itselleen puhemies ja kaksi varapuhemiestä. Tämä tapahtuu valtiopäivien ensimmäisessä istunnossa, joka pidetään ennen valtiopäivien avajaisia. Eduskunnan vanhin kansanedustaja johtaa puhetta ensimmäisessä istunnossa siihen saakka, kunnes uusi puhemies on valittu, vannonut valansa ja asettunut puheenjohtajaksi.

Vuosina 1908, 1909, 1917, 1929, 1930 ja 1975 pidettiin kahdet valtiopäivät eduskunnan hajottamisen ja uusien vaalien vuoksi. Vuosina 1910, 1918, 1932 ja 1935 järjestettiin varsinaisten valtiopäivien lisäksi ylimääräiset valtiopäivät yksittäisten asioiden käsittelyä varten. Vuosina 1915 ja 1916 ei Suomessa järjestetty valtiopäiviä sotatilan vuoksi. Tässä luettelossa ovat puhemiesvaalin aikana puhemiehinä toimineet eduskunnan jäsenet. Sulkuihin merkityt olisivat ikänsä puolesta toimineet ikäpuhemiehenä mutta heidän tilallaan toimi toinen edustaja.

 Nimi
 Syntynyt
 Puolue
 Valtiopäivät
  Iisakki Hoikka 1840 suom. 1907, 1908 I
  John Hedberg 1840 rkp 1908 II, 1909 I, 1909 II, 1913*
  Leo Mechelin 1839 rkp 1910, 1910 ylim., 1911, 1912, (1913)*
  John Hedberg  1840  rkp 1914
  Axel Lille 1848 rkp 1917 I
  Rabbe Wrede 1851 rkp 1917 II, (1918 ylim.)*, 1918
  Wilhelmi Malmivaara 1854 kok. 1919
  Artur Wuorimaa 1854 ml. 1920, 1921
  Waldemar Bergroth 1852 kok.  1918 ylim.*, 1922 – 1926
  Juho Torppa 1859 ml. 1927, 1928, 1929 I
  Anders Forsberg 1864 rkp 1929 II, 1930 I
  Pehr Evind Svinhufvud 1861 kok. 1930 II, 1931
  K. J. Ståhlberg 1865 ed. 1932 ylim., 1932
  Matti Paasivuori 1866 sdp 1933, 1934, 1935 ylim., 1935
  Miina Sillanpää 1866 sdp 1936 – 1947
  Akseli Brander 1876 ml. 1948 – 1950
  Väinö Tanner 1881 sdp 1951 – 1953
  Matti Lahtela 1881 ml. 1954 – 1957
  Väinö Tanner 1881  sdp1958 – 1961
  Raino Hallberg 1890 kok. 1962 – 1965
  Kustaa Tiitu 1896 kesk. 1966 – 1969
  Rafael Paasio 1903 sdp 1970 – 1975 I
  Evald Häggblom 1905 rkp 1975 II (1976)*
  V. J. Sukselainen 1906 kesk. 1976*, 1977, 1978
  Mikko Kaarna 1911 kesk. 1979 – 1982
  Tuure Junnila 1910 kok. 1983 – 1986
  Johannes Virolainen 1914 kesk. 1987 – 1989
  Tuure Junnila 1910 kok.1990
  Maunu Kohijoki 1923 kok. 1991 – 1994
  Martti Tiuri 1925 kok. 1995 – 2002
  Kalevi Lamminen 1935 kok. 2003 – 2006
  Claes Andersson 1937 vas. 2007 – (2008)*
  Jacob SödermanSöderman toimi puhemiesvaalin toimittajana, koska Andersson oli sairauslomalla; Hs.fi: Sauli Niinistö jatkaa eduskunnan puhemiehenä . Viitattu 24.4.2015. 1938  sdp  2008*Eduskunta: Täysistunnon pöytäkirja PTK 1/2008 vp – 2009Eduskunta: Täysistunnon pöytäkirja PTK 1/2009 vp– 2010
  Kauko Tuupainen 1940 ps. 2011 – 2013
  Jörn Donner 1933 rkp 2014
  Pertti Salolainen 1940 kok. 2015 – 2018
  Erkki Tuomioja 1946 sdp 2019 – 2022
  Kimmo Kiljunen 1951 sdp 2023 – 

* Eduskunnan vanhin kansanedustaja on toiminut ensimmäisen istunnon puhemiehenä neljiä valtiopäiviä lukuun ottamatta. Vuoden 1913 valtiopäivillä sekä vuoden 1918 ylimääräisillä valtiopäivillä oikea ikäpuhemies ei päässyt paikalle ensimmäiseen istuntoon; 1913 Leo Mechelin oli sairas ja hänen tilallaan puhetta johti John Hedberg, 1918 ylimääräisillä valtiopäivillä Rabbe Wrede ei ehtinyt paikalle ja tilalla oli Waldemar Bergroth. Vuoden 1976 valtiopäivillä tilanne oli nimellisesti erilainen, sillä vanhin kansanedustaja Evald Häggblom ei ollut ensimmäiseen istuntoon mennessä ehtinyt esittää valtakirjaansa, joten tuon istunnon aikana V. J. Sukselainen oli virallisesti vanhin valtakirjansa esittäneistä ja valtiopäiville osallistumiseen oikeutetuista edustajista. Sukselainen oli siten senhetkinen ikäpuhemies, vaikka Häggblom esitti valtakirjansa pian jälkeenpäin. Vuonna 2008 ikäpuhemies Claes Andersson oli estynyt ja Jacob Söderman toimi puhemiehenä.

 Huomautuksia 

 Pisimmän aikaa on Suomen eduskunnan vanhimpana kansanedustajana ollut Miina Sillanpää, 12 vuotta. Hän toimi ikäpuhemiehenä 12 kertaa vuosien 1936–1947 valtiopäivillä. Sillanpää on myös ainoa naispuolinen eduskunnan vanhin, ja ensimmäinen nainen, joka on toiminut puhemiehenä eduskunnan istunnossa.

 Miina Sillanpää on Suomen eduskunnan kaikkien aikojen vanhin kansanedustaja. Hän oli 82-vuotias jättäessään eduskunnan heinäkuussa 1948. Tällöin hänet nimitettiin kunniapuhemieheksi. Myös Väinö Tanner, Tuure Junnila ja Jörn Donner ovat olleet kansanedustajina vielä yli 80-vuotiaina.  

 Rafael Paasio on ainoana toiminut varsinaisena puhemiehenä vanhimpana kansanedustajana ollessaan. Hänet valittiin puhemieheksi 1970, 1971 ja 1972 valtiopäivillä, ja näin hän sai kunnian luovuttaa puhemiehen viran itselleen ikäpuhemiehen asemassa.

 Paasio oli vanhimpana kansanedustajana myös pääministeri myöhemmin vuoden 1972 valtiopäivien aikana. Ainoa toinen pääministerinä eduskunnan vanhimpana ollessaan toiminut oli P. E. Svinhufvud 1930 ja 1931 valtiopäivillä.

 Svinhufvud oli vuoden 1931 valtiopäivien ensimmäisessä istunnossa ainoa istuva pääministeri ikäpuhemiehenä. Myöhemmin samojen valtiopäivien aikana hänet valittiin presidentiksi. Svinhufvudin jättäessä täten eduskunnan tuli uudeksi vanhimmaksi kansanedustajaksi entinen presidentti K. J. Ståhlberg.

 Eduskunnan vanhimman kansanedustajan asema on vaihtunut kesken valtiopäivien useita kertoja jonkun edustajista esimerkiksi siirtyessä toisiin tehtäviin (kuten Svinhufvud presidentiksi kesken vuoden 1931 valtiopäivien). Tämän vuoksi saman vaalikauden aikaisilla valtiopäivillä voi olla eri ikäpuhemiehet. Kesken valtiopäivien vanhimmaksi edustajaksi noussut ei välttämättä ehdi toimia kertaakaan ikäpuhemiehenä: esimerkiksi Jörn Donner nousi eduskuntaan varasijalta vuoden 2007 alussa, ja oli tällöin kansanedustajana ainoastaan vuoden 2006 valtiopäivien viimeiset kuukaudet ennen uusia vaaleja.

Muita kansanedustajien ikäennätyksiä
Vanhin elossa ollut kansanedustaja
Vanhimpana elossa olleena kansanedustajana (mukaan luettuna myös jo eduskuntatyön päättäneet) ovat olleet:

 Nimi
 Syntynyt-kuollut
 Ollut vanhin elossa oleva kansanedustaja
 Lisätietoja
   Iisakki Hoikka  1840–1917  1907–1908  Suom. 1907–1908, 1909–1910. Ensimmäisen yksikamarisen eduskunnan ikäpuhemies 1907
   John Hedberg  1840–1916  1908–1910  ML 1908–1910, 1911–1916, ikäpuhemies 1908–1909, 1914
   Leo Mechelin  1839–1914  1910–1914  RKP 1910–1914. Syntynyt aiemmin kuin kukaan muu kansanedustaja, iäkkäin vasta 1910, jolloin tuli kansanedustajaksi. Ikäpuhemies 1910–1913
   John Hedberg  1840–1916  1914–1916  Aiemmin ennen Mechelinin tuloa kansanedustajaksi
   Iisakki Hoikka  1840–1917  1916–1917  Aiemmin ennen Hedbergin tuloa kansanedustajaksi
   Pietari Kuisma  1841–1925  1917–1925  NSp. 1907–1908
   Antti Tuomikoski  1842–1932  1925–1932  Suom. 1908–1909
   Mikko Iipponen  1849–1934  1932–1934  Suom. 1911–1917. Viimeinen elossa ollut 1800-luvun alkupuoliskolla syntynyt kansanedustaja
   Samppa Heiskanen  1850–1935  1934–1935  1NSp. 1907–1910, 1911–1917
   Rabbe Wrede  1851–1938  1935–1938  RKP 1910–1914, 1917–1919, ikäpuhemies 1917–1918
   Lucina Hagman  1853–1946  1938–1946  NSp. 1907–1908, 1917. Ensimmäinen nainen iäkkäimpänä elossa olevana kansanedustajana
   Vera Hjelt  1857–1947  1946–1947  RKP 1908–1917
   Sameli Rajala  1858–1948  1947–1948  Suom. 1907–1910
   Kaarlo Warvikko  1861–1949  1948–1949  Suom. 1910–1917
   Arthur af Forselles  1864–1953  1949–1953  RKP 1919–1922
   William Koskelin  1865–1957  1953–1957  NSp. 1907–1909, 1910–1911, 1917. Viimeisiä elossa olleita säätyvaltiopäivämiehiä.
   Hedvig Gebhard  1867–1961  1957–1961  Kok. 1907–1909, 1919–1922, 1924–1929. Viimeinen elossa ollut 1907 valituista naiskansanedustajista
   Matti Latvala  1868–1964  1961–1964  ML 1909–1917, 1919–1922
   Johannes Wiik  1873–1972  1964–1972  RKP 1917
   Juhani Leppälä  1880–1976  1972–1976  ML 1907–1908, 1919–1922, 1927–1951. Viimeinen elossa ollut ensimmäisen yksikamarisen eduskunnan jäsen
   Otto Toivonen  1884–1977  1976–1977  SDP 1917, 1922–1929, 1933–1945, 1951–1954
   Onni Rantasalo  1884–1977  1977  Kok. 1917–1919
   Juho Pyy  1884–1978  1977–1978  SDP 1930–1933, 1935–1951
   Kuno Nyman  1887–1982  1978–1982  RKP 1930–1936, 1944–1945
   Valtteri Mikonmäki  1889–1982  1982  ML 1927–1933
   Toivo Hjalmar Långström  1889–1983  1982–1983  STP 1922–1923. Viimeinen elossa ollut SSTP:n kansanedustaja
   Martta Salmela-Järvinen  1892–1987  1983–1987  SDP 1939–1958, TPSL 1958–1966
   Ebba Östenson  1894–1988  1987–1988  RKP 1933–1936, 1939–1954
   Paavo Susitaival  1896–1993  1988–1993  IKL 1939–1940. Viimeinen elossa ollut IKL:n kansanedustaja
   Vieno Simonen  1898–1994  1993–1994  ML 1948–1962. Viimeinen elossa ollut 1800-luvulla syntynyt kansanedustaja
   Uuno Raatikainen  1900–1999  1994–1999  SDP 1936–1948. 
   Martti Suntela  1903–1999  1999  ML 1948–1951
   Akseli Paarman  1904–2000  1999–2000  Kesk. 1958–1966, 1969–1970
   Georg Backlund  1905–2002  2000–2002  SKDL 1953–1954, 1958–1970
   Jorma Tuominen  1909–2002  2002  SDP 1940–1945. Viimeinen elossa ollut ”pitkän parlamentin” jäsen
   Olavi Lähteenmäki  1909–2006  2002–2006  Kok. 1958–1975
   Martti Linna  1911–2008  2006–2008  SKDL 1958–1970
   Mikko Kaarna  1911–2010  2008–2010  Kesk. 1960–1962, 1966–1983. Kaikista kansanedustajista 9. vanhimmaksi elänyt. Ikäpuhemies 1979–1982
   Salme Katajavuori  1912–2016  2010–2016  Kok. 1970–1973, SPK 1973–1975. Kaikista kansanedustajista vanhimmaksi elänyt
   Raino Westerholm  1919–2017  2016–2017  SKL 1970–1979
   Markus Kainulainen ja Pentti Poutanen  1922–20171922–2022  2017  SKDL 1975–1979, 1982–1983 ja Kesk. 1970–1987
  Pentti Poutanen  1922–2022  2017–2022  Kesk. 1970–1987
   Sinikka Luja-Penttilä  1924–2022  2022  SDP 1966–1983
   Taisto Tähkämaa  1924–2025  2022–2025  Kesk. 1970–1991
   Jutta Zilliacus  1925–  2025–  RKP 1975–1987


Iäkkäimmiksi eläneet kansanedustajat

KansanedustajaPuolueSyntyiKuoliIkä1.Salme Katajavuorikok, pop2. toukokuuta 19128. syyskuuta 2016 104 v  vrk2.Nestori Kaasalainenml14. helmikuuta 19151. maaliskuuta 2016101 v  vrk3.Taisto Tähkämaakesk11. joulukuuta 192421. joulukuuta 2025101 v  vrk4.Aimo Laihoskdl6. tammikuuta 191429. syyskuuta 2014100 v  vrk5.Jutta Zilliacusrkp25. heinäkuuta 19256.Pentti Poutanenkesk9. elokuuta 192227. maaliskuuta 202299 v  vrk7.Heikki Hasuml21. maaliskuuta 19265. huhtikuuta 202599 v  vrk8.Johannes Wiikrkp1. huhtikuuta 187326. maaliskuuta 197298 v  vrk9.Mikko Kaarnaml1. lokakuuta 191130. elokuuta 201098 v  vrk10.Pirkko Ikonenkesk11. toukokuuta 19279. tammikuuta 202698 v  vrk

 Lähteet 

 Suomen valtiopäiväasiakirjat. Täysistuntojen pöytäkirjat. 
 Eduskunta: Täysistuntojen pöytäkirjat 1999-.

 Viitteet 

Luokka:Eduskunta
iäkkäimmät kansanedustajat